Ehdotus: neuvoston asetus, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) annetun asetuksen (EY) N:o 1234/2007 muuttamisesta kansallisten maitokiintiöiden osalta /* KOM/2007/0802 lopull. - CNS 2007/0281 */





[pic] | EUROOPAN YHTEISÖJEN KOMISSIO | Bryssel 12.12.2007 KOM(2007) 802 lopullinen 2007/0281 (CNS) Ehdotus: NEUVOSTON ASETUS, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) annetun asetuksen (EY) N:o 1234/2007 muuttamisesta kansallisten maitokiintiöiden osalta (komission esittämä) PERUSTELUT Neuvosto pääsi kesäkuussa 2003 sopimukseen EU:n maitoalan politiikkaan vuoden 2003 yhteistä maatalouspolitiikkaa koskevan uudistuksen yhteydessä tehtävistä useista muutoksista. Uudistuksessa toimeenpantiin Agenda 2000:ssa sovitut muutokset, ja uudistus oli määrä panna täytäntöön usean vuoden kuluessa. Komission vuoden 2003 uudistusta koskevaan alkuperäiseen ehdotukseen sisältyi kiintiön korottaminen kahdella prosentilla aiemmin Agenda 2000:ssa sovittujen korotusten lisäksi. Vuoden 2003 kesäkuussa sovittiin kompromissista, jossa neuvosto ilmoitti kuitenkin, että ” Lisäkiintiöiden yleislisäyksestä vuosille 2007 ja 2008 ei päätetä nyt. Komissio esittää markkinanäkymäraportin uudistuksen täyden täytäntöönpanon jälkeen, ja kyseisen raportin pohjalta tehdään päätös. ” Koska maitoalan markkinat ovat kehittyneet tänä vuonna nopeasti ja koska ainoa vuoden 2003 uudistuksesta vielä toteuttamatta oleva osa on 11 jäsenvaltion kiintiön korottaminen 0,5 prosentilla 1. huhtikuuta 2008, nyt on aiheellista laatia neuvoston pyytämä markkina-analyysi. Analyysi sisältyy tähän ehdotukseen liittyvään maitoalan markkinanäkymiä koskevaan kertomukseen. Kertomuksessa käsitellään sitä, onko markkinoilla riittävästi kysyntää maidon lisämäärille ilman, että on myönnettävä lisää julkista tukea lyhyellä ja/tai keskipitkällä aikavälillä, jos kansalliset kiintiöt laajennettaisiin koskemaan kaikkia 27 jäsenvaltiota. Kertomuksen mukaan sekä EU:n että maailmanmarkkinoiden näkymät ovat myönteisiä, ja maidontuotannon kahden prosentin lisäyksestä EU:ssa tehty analyysi osoittaa, että markkinoilla on lisämäärille kysyntää. Täyttäessään neuvoston pyyntöä toimittaa tiedot, joiden perusteella voidaan tehdä päätös kiintiöiden korottamisesta, komissio toteaa, että alun perin vuoden 2003 uudistuksen osana ehdotettu kahden prosentin korotus voidaan panna täytäntöön maitokiintiökaudesta 2008/2009. Sen mukaisesti jäljempänä annetaan kyseistä korotusta koskeva ehdotus. 2007/0281 (CNS) Ehdotus: NEUVOSTON ASETUS, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) annetun asetuksen (EY) N:o 1234/2007 muuttamisesta kansallisten maitokiintiöiden osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen[1], ottaa huomioon Euroopan parlamentin lausunnon[2], sekä katsoo seuraavaa: 1. Neuvoston asetuksen (EY) N:o 1234/2007[3] (yhteisiä markkinajärjestelyjä koskeva asetus) liitteessä IX vahvistetaan kansalliset maitokiintiöt 1 päivästä huhtikuuta 2008 alkavalle seitsemälle 12 kuukauden jaksolle maidontuotannon rajoittamista koskevan maitokiintiöjärjestelmän mukaisesti. 2. Asetuksen (EY) N:o 1234/2007 66 artiklan 3 kohdassa säädetään, että kyseiset kiintiöt vahvistetaan, jollei markkinoiden yleistilanteen vuoksi mahdollisesti tehtävästä tarkistuksesta ja tietyissä jäsenvaltioissa vallitsevista erityisolosuhteista muuta johdu. 3. Neuvosto pyysi komissiota laatimaan markkinanäkymiä koskevan kertomuksen, kun maitoa ja maitotuotteita koskevat vuoden 2003 uudistukset oli toteutettu kokonaisuudessaan sen arvioimiseksi, onko aiheellista myöntää lisäkiintiöitä. 4. Kyseinen kertomus on laadittu[4], ja sen mukaan yhteisön markkinoiden ja maailmanmarkkinoiden nykytilanteen ja vuoteen 2014 ulottuvan jakson tilannearvioinnin perusteella on aiheellista myöntää kiintiöön kahden prosentin lisäkorotus, jotta voidaan helpottaa maidon lisätuotantoa yhteisössä ja täyttää maitotuotemarkkinoiden uudet vaatimukset. 5. Sen vuoksi on aiheellista korottaa asetuksen (EY) N:o 1234/2007 liitteen IX mukaisia kaikkien jäsenvaltioiden kiintiöitä kahdella prosentilla 1 päivästä huhtikuuta 2008. 6. Sen vuoksi asetusta (EY) N:o 1234/2007 olisi muutettava, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1234/2007 liitteessä IX oleva 1 kohta tämän asetuksen liitteellä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE 1. Kansalliset kiintiöt Jäsenvaltio | Määrä (tonnia) | Belgia | 3 427 288,740 | Bulgaria | 998 580,000 | Tšekki | 2 792 689,620 | Tanska | 4 612 619,520 | Saksa | 28 847 420,391 | Viro | 659 295,360 | Irlanti | 5 503 679,280 | Kreikka | 836 923,260 | Espanja | 6 239 289,000 | Ranska | 25 091 321,700 | Italia | 10 740 661,200 | Kypros | 148 104,000 | Latvia | 743 220,960 | Liettua | 1 738 935,780 | Luxemburg | 278 545,680 | Unkari | 2 029 861,200 | Malta | 49 671,960 | Alankomaat | 11 465 630,280 | Itävalta | 2 847 478,469 | Puola | 9 567 745,860 | Portugali | 1 987 521,000 | Romania | 3 118 140,000 | Slovenia | 588 170,760 | Slovakia | 1 061 603,760 | Suomi | 2 491 930,710 | Ruotsi | 3 419 595,900 | Yhdistynyt kuningaskunta | 15 125 168,940 | RAHOITUSSELVITYS | 1. | BUDJETTIKOHTA: 05 02 12 | MÄÄRÄRAHAT: 167 000 000 euroa. | 2. | TOIMENPITEEN NIMI: Ehdotus neuvoston asetukseksi: maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) annetun asetuksen (EY) N:o 1234/2007 muuttamisesta kansallisten maitokiintiöiden osalta | 3. | OIKEUSPERUSTA: EY:n perustamissopimuksen 37 artikla | 4. | TAVOITTEET: Maitokiintiön korottaminen kahdella prosentilla 1. huhtikuuta 2008 riittävän maidontuotannon helpottamiseksi Euroopan unionissa. | 5. | VAIKUTUKSET TALOUSARVIOON | 12 KUUKAUDEN JAKSO (milj. euroa) | KULUVA VARAINHOITOVUOSI 2008 (milj. euroa) | SEURAAVA VARAIN-HOITOVUOSI 2009 (milj. euroa) | 5.0 | MENOT – EY:N TALOUSARVIOSTA (TUET/INTERVENTIOT) | p.m. | p.m. | p.m. | 5.1 | TULOT – EY:N OMAT VARAT (MAKSUT/TULLIT) | – | – | – | 2010 | 2011 | 2012 | 2013 | 5.0.1 | MENOARVIO | p.m. | p.m. | p.m. | p.m. | 5.1.1 | TULOARVIO | – | – | – | – | 5.2 | LASKUTAPA: – | 6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | KYLLÄ/ EI | 6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | KYLLÄ/ EI | 6.2 | LISÄTALOUSARVION TARVE | KYLLÄ/ EI | 6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ/ EI | HUOMAUTUKSIA: 1) Ehdotus ei vaikuta hallinnollisiin menoihin. 2) Maitokiintiön kahden prosentin korotuksen analysointi OECD:n AGLINK-mallilla osoittaa, että kasvanut maidontuotanto kulutetaan pääosin sisämarkkinoilla, ja EU:n markkinahinnat säilyvät interventiohintojen yläpuolella. Sen vuoksi ei ole tarpeen ottaa uudelleen käyttöön sisäisiä markkinoiltapoistamistukia. AGLINK-mallin arvion mukaan EU:n vientimäärät kolmansien maiden markkinoille saattavat jälleen kasvaa jonkin verran kiintiökorotuksen ansiosta. Lisämäärien ei arvioida vaikuttavan maailmanmarkkinahintaan siinä määrin, että olisi tarpeen ottaa vientituki uudelleen käyttöön. Lisäksi oletetaan, että lisäkiintiö tuotetaan täysimääräisenä. Jos näin ei tapahtuisi, vientimäärät muuttuvat vähemmän kuin mallin tulos osoittaa, kuten maitoalan markkinanäkymiä koskevan kertomuksen liitteessä II mainitaan. | [1] EUVL C …, …, s. …. [2] EUVL C …, …, s. …. [3] EUVL L 299, 16.11.2007, s. 1. [4] KOM(2007) ….